|  |  |
| --- | --- |
| **LIKOVNA UMETNOST** | **VREDNOTENJE LIKOVNIH DEL/IZDELKOV** |

Dragi šestošolci!

Do sedaj ste pri likovni umetnosti /LUM/ dobili štiri naloge za delo na daljavo:

1. GRAFIČNO OBLIKOVANJE - RAVNOVESJE /izdelali ste plakat na aktualno temo, kombinirali ste pisni del s sliko in poskušali v delu doseči ravnovesje.
2. ARHITEKTURA /iz odpadne embalaže ali LEGO kock ste sestavi maketo hiše, zgradbe in njeno zunanjost opremili s fasado.
3. LAND ART /v naravi ste ustvarjali iz materialov, ki ste jih našli na vrtu, sprehodu po gozdu, travniku…
4. RISANJE /vrednosti črt, pike in površine,bogatili steopazovalne sposobnosti, se navajali na doslednost pri opazovanju motiva in zapolnjevanju površin, privzgajali ste si čut za uravnoteženo razporejanje svetlih in temnih površin po risarskem formatu.

Obvestilo glede ocenjevanja:

Nekateri izmed vas imate v tem polletju že eno oceno, nekateri nimate nobene (ocenila bom vsem, tudi tistim, ki že imate oceno). Verjetno je tako kot meni tudi vam zelo težko delati doma, sicer po navodilih, ki sem jih napisala na učni list, vendar nisem ob vas, da bi vas vodila skozi ustvarjalni proces. Večina od vas je delala sproti, pogovarjali smo se po e-pošti. Nekatere naloge so vam bolj uspele, druge malo manj. Nekateri ste mi poslali samo eno ali dve nalogi, zato vas pozivam da naredite vse, kar še morate. Glede na situacijo v kateri smo se znašli, sem se odločila, da bomo izdelke ovrednotili-ocenili na naslednji način:

* za ocenjevanje si sami izberite že poslano likovno delo in mi to sporočite
* če tega ne boste storili do **31. 5. 2020**, bom izmed vaših že poslanih del (vsak mora imeti štiri dela) izbrala najboljše delo po lastni presoji
* vsem, ki ste naredili vse zahtevano, bom seveda ocenila navzgor.

Kriterije ocenjevanja za izdelke, ki ste jih poslali:

|  |  |
| --- | --- |
| ODLIČNO 5 | **Inovativno/izvirno likovno delo**. Učenec dosledno izvede likovno tehniko (močne, čiste linije, čiste barve, natančno pobarvane ploskve). Izkaže neobičajne in izvirne ideje. Oblikuje natančno, ne zamazano risbo ali sliko. Oblikuje izvirno, razgibano in natančno likovno delo. Likovna naloga je v celoti upoštevana; lik. nalogo (problem) takoj opazimo; Izbrana likovna tehnika je v celoti kvalitetno izvedena. |
| PRAV DOBRO 4 | **Dobro, dokaj inovativno likovno delo**. Izvede likovno tehniko z manj natančno in močno linijo, oz. slabše pobarvanimi ploskvami. Izkaže manj izvirne ideje. Likovno delo je enostavno, nerazgiban. Ali pa je narejeno po obstoječem načrtu. Likovna naloga je že zanimiva, dobro rešena, prepoznavna; v likovni tehniki so še samo delne pomanjkljivosti, nedoslednosti. |
| DOBRO 3 | **Neizvirno izvedena naloga**, vse je sicer natančno in lepo, vendar prerisano. Likovno delo je enostavno, slabo sestavljena kompozicija, zapacano. Likovna naloga je enostavno predstavljena, likovno tehniko prepoznamo, je že kar dobro izvedena. |
| ZADOSTNO 2 | **Risbo, sliko preriše** in še to zelo slabo. Likovno nalogo - likovni problem komaj opazimo, likovna tehnika je slabo izvedena. |
| NEZADOSTNO 1 | **Ne naredi ničesar** oz. je likovna naloga delno opazna ali ni upoštevana, prav tako je likovna tehnika delno opazna ali malomarno izvedena. |

**VEČINA UČENCEV TUDI NE NI POSLALA LIKOVNE NALOGE, KI STE JO DOBILI PRI NUM** (neobvezni izbirni predmet umetnost). **NAREDITE TO ČIMPREJ!**

OSTANITE ZDRAVI, USTVARJALNI, PRIDNI! Učiteljica Andreja